laion/Wikipedia-Exotic huggingface dataset:
איילט רומליה

איילט רומליה (בטורקית עות'מאנית: ایالت روم ایلی), המכונה גם ביילרבייק של רומליה, היה מחוז בדרגה ראשונה (ביילרביק או איילט) של האימפריה העות'מאנית שהקיף את מרבית חבל הבלקן ("רומליה"). לרוב בתולדותיה, הייתה זו הפרובינציה הגדולה והחשובה ביותר באימפריה, שהכילה ערים מרכזיות כמו אדירנה, ינינה (יואנינה), סופיה, מנסטיר / מונסטיר (ביטולה), אסקופ (סקופיה) ונמל הים הגדול של סלניק / סלוניקה (סלוניקי). הבירה הייתה באדריאנופול (אדירנה), סופיה, ולבסוף מונסטיר (ביטולה). שטחה המדווח במאה ה -19 היה 48,119 מילים רבועים (124,630 קילומטרים רבועים).‏ הביילרביי הראשון של רומליה היה לאלה שאהין פאשה, אשר זכה בתואר על ידי הסולטן מוראט הראשון כפרס על כיבוש אדריאנופול (אדירנה) בשנות ה-60 של המאה ה-14, ובהינתן סמכות צבאית מעל השטחים העות'מאנית באירופה, שבו הוא שלט בצורה יעילה כסגנו של הסולטאן בזמן שהסולטאן חזר לאנטוליה. כמו כן, הוקם בשנת 1593 איילט סיליסטרה. מאז הקמתה, פרובינציית רומליה - שונתה בתחילה ביילרבליק או באופן כללי איילט ("פרובינציה"). הפרובינציה הקיפה את כל נחלותיה האירופיות של האימפריה העות'מאנית, כולל הכיבושים הטרנס-דנוביים כמו אקרמן, וזאת עד ליצירת פרובינציות נוספות במאה ה-16, החל בארכיפלג (1533), בודין (1541) ובוסניה (1580). בירת רומליה הראשונה הייתה ככל הנראה אדירנה (אדריאנופול), שהייתה גם, עד כיבוש קונסטנטינופול בשנת 1453, עיר הבירה של העות'מאנים. אחר כך הפכה סופיה לבירת החבל לזמן קצר ושוב חזרה אדירנה למעמד הבירה עד 1520, כאשר סופיה שוב הפכה למקום מושבו של הביילרביי.‏ בתקופה זו, היה הביילרביי של רומליה מפקד הכוח הצבאי הבכיר ביותר במדינה, וממונה על יחידות סיפאהים מוטבי טימאר. נוכחותו בעיר הבירה בתקופה זו, ומעמדו הצבאי הבכיר הובילו למינויו לחבר קבוע של המועצה האימפריאלית. מאותה סיבה, וזירים גדולים כמו מהמוט פשה אנג'לוביץ' או פרגלי אבראהים פאשא החזיקו בשני התפקידים, ביילרבליק והווזיר הגדול. במאה ה-18 הפכה מונסטיר למשכנו החלופי של המושל, ובשנת 1836 הפכה רשמית לבירת האיילט. בתקופה זו, הוחל ברפורמות הטנזימאט, שמטרתן מודרניזציה של האימפריה, ובמסגרתן, פיצלו מאיילט רומליה את האיילטים החדשים של סקופיה, יואנינה וסלוניקי והקטינו את שטחו של איילט רומליה לכדי מספר מחוזות ברחבי אזור מונסטיר. איילט רומליה נותר במתכונתו עד 1867, כאשר כחלק מיישום חוק הווילאייטים, הוא סופח לווילאייט סלוניקי. "Some Provinces of the Ottoman Empire". Geonames.de. נבדק ב-25 בפברואר 2013. {{cite web}}: (עזרה) ‏The Popular encyclopedia: or, conversations lexicon, Volume 6, באתר גוגל ספרים Birken, Andreas (1976). Die Provinzen des Osmanischen Reiches. Beihefte zum Tübinger Atlas des Vorderen Orients (בגרמנית). Vol. 13. Reichert. p. 50. ISBN 9783920153568. Birken, Andreas (1976). Die Provinzen des Osmanischen Reiches. Beihefte zum Tübinger Atlas des Vorderen Orients (בגרמנית). Vol. 13. Reichert. pp. 50, 52. ISBN 9783920153568.
מיס תבל 2021

מיס תבל 2021 הייתה תחרות מיס תבל (מיס יוניברס) ה-70 במספר. התחרות נערכה באילת שבישראל, ב-13 בדצמבר 2021, וזו הייתה הפעם הראשונה בה ישראל אירחה את התחרות. בתחרות זו העבירה אנדראה מזה (אנ') המקסיקנית, זוכת תחרות מיס תבל 2020, את הכתר ליורשת שלה, הרנאז סאנדאו (אנ') ההודית. בתחרות זו ייצגה את ישראל מלכת היופי לשנת 2021, נועה כוכבא. נציגת מרוקו, פאטימה-זאהרה חאייאט, ייצגה את מדינתה בתחרות, וזאת כאשר מאז 1978 מרוקו לא יוצגה בתחרות זו. נציגת דרום אפריקה, לאללה מסוואנה (Lalela Mswane), ייצגה את מדינתה בתחרות, וזאת לאחר ניסיונות לשכנעה, כולל מצד ארגונים שונים, שלא להשתתף בתחרות עקב קיומה בישראל, ולאחר שדווח כי ממשלת דרום אפריקה הסירה את תמיכתה בה. נציגת יוון בתחרות הייתה סופיה אראפוגיאני. נציגת הפיליפינים בתחרות הייתה ביאטריס לואיג'י גומז. קלמנס בוטינו (צר'), זוכת מיס צרפת 2020, שנבחרה לייצג את מדינתה, נמצאה חיובית בבדיקת קורונה לאחר שהגיעה לישראל, וחויבה בבידוד למשך 14 ימים. כמו כן דווח, שלפני הגעתה לישראל עברה בדיקת קורונה, ונמצאה שלילית. נציגת ארצות הברית הייתה אל סמית' (אנ'), שזכתה קודם לכן בתחרות מיס קנטאקי (אנ'). מדיה וקבצים בנושא מיס תבל 2021 בוויקישיתוף גאיה חלמיש, ‏לראשונה: תחרות מיס יוניברס תתקיים בישראל, באתר ‏מאקו‏, 20 ביולי 2021 Jennifer Holeis, Political rows blemish Israel's Miss Universe 2021 beauty pageant, Deutsche Well, December 11th, 2021 India's Harnaaz Sandhu crowned Miss Universe 2021 - Times of India, The Times of India, ‏13 בדצמבר 2021 (באנגלית) By Reuters, [Miss India crowned Miss Universe 2021 Miss India crowned Miss Universe 2021], The Jerusalem Post, December 13th, 2021, 04:58am יפעת מנהרדט, מלכת היופי לשנת 2021: נועה כוכבא, בת 22, מבני עטרות, באתר ynet, 21 באוקטובר 2021 Miss Morocco to compete in Miss Universe 2021 show for first time in 43 years, Arab News, November 10th 2021 Horisani Sithole, Twenty organisations call for boycott of Miss Universe pageant, The South African Broadcasting Corporation ("SOC") Limited (SABC), November 18th, 2021 Miss Universe 2021: Άλλαξε η εκπρόσωπός μας - Με τη Σοφία Αραπογιάννη η Ελλάδα, News 24/7, 13 NOE 2021, (בשפה היוונית) Robert Requintina, IN PICTURES: Beatrice Luigi Gomez flies to Israel for 70th Miss Universe Competition, Manila Bulletin, November 27th, 2021 Marie Poessel, «Je suis la Miss Covid» : Clémence Botino, Miss France 2020, placée à l’isolement avant le concours Miss Univers, Le Parisien, Le 30 Novembre 2021 Hannah Yaharoff, Miss Kentucky Elle Smith crowned 2021 Miss USA: 'I made that dream reality', USA Today, November 30th, 2021
איילט דמשק

איילט דמשק (בטורקית עות'מאנית: إيالة شام') או וילאייט דמשק היה איילט של האימפריה העות'מאנית. שטחו המדווח במאה ה-19 היה 20,020 מילים רבועים (51,900 קילומטרים רבועים). הוא הפך לאיילט לאחר שהעות'מאנים כבשו אותו מהממלוכים בשנת 1516. ג'אנבירדי אל-ע'זאלי, בוגד ממלוכי, הפך לביילרביי הראשון של דמשק. איילט דמשק היה אחת הפרובינציות העות'מאניות הראשונות שהפכו לווילאייט לאחר רפורמה מנהלית בשנת 1865, וב-1867 הוא עבר רפורמה לווילאייט סוריה. האימפריה העות'מאנית כבשה את סוריה מהממלוכים בעקבות קרב מרג' דאבק באוגוסט 1516 והתחייבות הנאמנות שלאחר מכן ניתנו לסולטאן העות'מאני, סלים הראשון, בדמשק על ידי משלחות של ידועים מכל רחבי סוריה. העות'מאנים הקימו את דמשק כמרכז של איילט (מחוז עות'מאני) ששטחו מורכב מהמַמַאלְכּ (מחוזות ממלוכים) של דמשק, חמה, טריפולי, צפת וכרכ. המַמְלכַּה (מחוז, נציבות ממלוכית) של חלב, שכיסתה חלק גדול מצפון סוריה, הפכה לאיילט חלב. במשך כמה חודשים בשנת 1521 הופרדו טריפולי וסביבתה מאיילט דמשק, אך לאחר 1579 הפך איילט טריפולי לצמיתות למחוז עצמאי. בסיומה של המאה ה-16, איילט דמשק חולקה מנהלית לתוך סנג'קים (מחוזות) של תדמור, צפת, לג'ון, עג'לון, שכם, ירושלים, עזה וכרכ, בנוסף לעיר דמשק והמחוז שלה. היה שם גם הסנג'ק של צידון-ביירות, אם כי לאורך סוף המאה ה-16, לעיתים קרובות הוא החליף ידיים בין האיילט של דמשק וטריפולי. בקצרה בשנת 1614, ולאחר מכן באופן קבוע לאחר 1660, הופרדו הסנג'קים צידון-ביירות וצפת מדמשק והיוו את איילט צידון. חלוקות מינהליות אלה התקיימו ברובן בשינויים קלים יחסית עד אמצע המאה ה-19. "Some Provinces of the Ottoman Empire". Geonames.de. אורכב מ-המקור ב-27 באוגוסט 2013. נבדק ב-25 בפברואר 2013. {{cite web}}: (עזרה) ‏The Popular encyclopedia: or, conversations lexicon, Volume 6, באתר גוגל ספרים ‏Encyclopedia of the Ottoman Empire, באתר גוגל ספרים By Gábor Ágoston, Bruce Alan Masters D. E. Pitcher (1972). An Historical Geography of the Ottoman Empire: From Earliest Times to the End of the Sixteenth Century. Brill Archive. p. 105. נבדק ב-2 ביוני 2013. {{cite book}}: (עזרה) Almanach de Gotha: annuaire généalogique, diplomatique et statistique. J. Perthes. 1867. pp. 827–829. נבדק ב-2013-06-01. Ze'evi, pp. 1–2. Abu Husayn, p. 11. Bakhit 1982, p. 91. Abu Husayn, pp. 11–12. Salibi, pp. 63–64.
קונרד דה לה פואנטה

קונרד דה לה פואנטה (באנגלית: Konrad de la Fuente; נולד ב-16 ביולי 2001 במיאמי שבפלורידה, ארצות הברית) הוא כדורגלן אמריקאי, המשחק בעמדת קשר הכנף בקבוצת אייבר מליגת העל הספרדית השנייה ובנבחרת ארצות הברית. דה לה פואנטה שיחק במחלקות הנוער של טכנופוטבול ודאם, ובשנת 2014 הגיע למחלקת הנוער של ברצלונה. ב-1 בדצמבר 2018 ערך דה לה פואנטה את הופעת הבכורה שלו בברצלונה אתלטיק, קבוצת המילואים של ברצלונה, כשנכנס כמחליף בדקה ה-78 בתיקו 2-2 ולנסיה ב', קבוצת המילואים של ולנסיה, במסגרת המחזור ה-15 בליגה הספרדית השלישית. ב-24 בנובמבר 2020 ערך דה לה פואנטה את הופעת הבכורה שלו במדי הקבוצה הראשונה של המועדון, כשהחליף את פרנסיסקו טרינקאו בדקה ה-83 בניצחון 1-4 על דינמו קייב במסגרת שלב הבתים של עונת 2020/2021 בליגת האלופות. ב-29 ביוני 2021 חתם דה לה פואנטה באולימפיק מרסיי מליגת העל הצרפתית. ב-8 באוגוסט הוא ערך את הופעת הבכורה שלו במועדון, בניצחון 2-3 על מונפלייה במסגרת המחזור הראשון בליגה לעונת 2021/2022. ב-13 באוגוסט 2022 הושאל לאולימפיאקוס עד לסוף העונה. דה לה פואנטה היה חלק מסגל נבחרת ארצות הברית עד גיל 20 בגביע העולם עד גיל 20 לשנת 2019, וערך חמש הופעות בטורניר. ב-12 בנובמבר 2020 ערך דה לה פואנטה את הופעת הבכורה שלו בנבחרת ארצות הברית, בתיקו 0-0 נגד נבחרת ויילס במשחק ידידות. דה לה פואנטה ממוצא האיטי, ויש לו גם דרכון ספרדי. מדיה וקבצים בנושא קונרד דה לה פואנטה בוויקישיתוף קונרד דה לה פואנטה, ברשת החברתית אינסטגרם קונרד דה לה פואנטה, באתר Transfermarkt קונרד דה לה פואנטה, באתר Soccerway קונרד דה לה פואנטה, באתר BDFutbol קונרד דה לה פואנטה, באתר WorldFootball.net קונרד דה לה פואנטה, באתר National Football Teams קונרד דה לה פואנטה, באתר FootballDatabase.eu קונרד דה לה פואנטה, באתר ESPN Konrad De La Fuente: the US winger making waves at Barcelona's academy באתר הגרדיאן, 23 במאי 2019 (באנגלית) Barça B – Valencia Mestalla: Last second draw (2-2) באתר הרשמי של ברצלונה, 1 בדצמבר 2018 (באנגלית) Agreement for Konrad de la Fuente to join Olympique de Marseille באתר הרשמי של ברצלונה, 29 ביוני 2021 (באנגלית) Explosive and threatening באתר Marcet Football, ‏ 11 ביוני 2018 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קונרד דה לה פואנטה".
אילנה ורד

אילנה ורד (נולדה ב־6 בדצמבר 1943 בתל אביב, ישראל) היא פסנתרנית קונצרטים ומורה לפסנתר. היא נולדה למשפחה מוזיקלית. אמה הייתה פסנתרנית קונצרטים ואביה כנר. מגיל 13 עד 15 ורד למדה בקונסרבטואר של פריז, שם הוענק לה את הפרס הראשון לפסנתר עם סיום לימודיה; בין המורים שלה היו ולדו פרלמוטר והפסנתרנית ז'אן-מארי דארה. היא המשיכה את לימודי המוזיקה שלה בבית ספר ג'וליארד בניו-יורק בהנהלת רוזינה להווין. בשנת 1961 היא זכתה באודישנים הבינלאומיים של אמני הקונצרטים הצעירים (Young Concert Artists). ורד הופיעה ברחבי העולם עם תזמורות כמו הפילהרמונית של ניו יורק, הסימפונית של בוסטון, תזמורת פילדלפיה, הסימפונית של שיקגו, תזמורת קליבלנד, הסימפונית של סן פרנסיסקו, הפילהרמונית של לוס אנג'לס, הסימפונית של לונדון, הפילהרמונית המלכותית, הקונצרטחבאו של אמסטרדם, תזמורת שווייץ המערבית, תזמורת NHK של טוקיו, הפילהרמונית של מינכן והתזמורת הפילהרמונית הישראלית. היא הופיעה כסולנית עם המנצחים לאופולד סטוקובסקי, גאורג שולטי, זובין מהטה, רודולף קמפה, קיריל קונדראשין, מייקל טילסון תומאס, אדו דה וארט, ליאונרד סלאטקין, סרגיו קומיסיונה, ג'יימס קונלון, אנדרו דייוויס, קורט זנדרלינג, ז'אן קלוד קסדאסוס, גארי ברתיני, וולטר ולר, וולפגנג זוואליש, משה עצמון, ריימונד לפארד, מנדי רודן, ג'יימס ג'אד, לורנס פוסטר, מתיאס באמרט, מאריס יאנסונס ואוסמו ואנסקה. היא הופיעה כמוזיקאית קאמרית וכסולנית, והתמקדה באטיודים של פרדריק שופן ושל מוריץ מושקובסקי. ורד גם לימדה כיתות אמן וקיימה לפחות שני פסטיבלים, סדרת Summerfest של אוניברסיטת ראטגרס בניו-גרזי ו- "Music Fest Perugia" בפרוג'ה, איטליה. היא הקליטה עבור חברת התקליטים דקה בשנות השבעים. היא ביצעה את ההקלטה המלאה בבכורה העולמית של "15 "Etudes de Virtuosité, אופ. 72, של מושקובסקי בשנת 1970. היא אף הקליטה את חמשת הקונצ'רטים של בטהובן, כמו גם את הקונצ'רטו לפסנתר מס' 2 של רחמנינוב, הרפסודיה של פגניני, קונצ'רטו מספר 21 ו -23 של מוצרט וקונצ'רטו מספר 2 של ברהמס. ורד התארחה בטלוויזיה וברדיו, כולל הופעות בתוכנית, בוקר טוב אמריקה ובתוכנית של מרב גריפין כמו גם הופעות אורח בתחנות הטלוויזיה הציבוריות (PBS) בארצות הברית וב- BBC בבריטניה. בשיתוף פעולה עם מפיק הסרטים השווייצרי אדריאן מרתאלר, ורד הכינה סדרה של סרטים עלילתיים שכותרתם "מסתכל על מוזיקה" ( "Looking at Music," ), שהוקרנה על ידי ה- BBC, ורשתות הכבלים לאמנות ובידור וערוץ בראבו. סרטים אלה מופצים כסרטונים ביתיים בארצות הברית. על-ידי חברת המוזיקה BMG. בשנת 2005 הקימה ורד את Music Fest Perugia, פסיטבל מוזיקה קיצי, המתקיים מדי שנה בפרוג'ה למוזיקאים קלאסיים צעירים, שהפך לפסטיבל בעל שם עולמי. פסטיבל זה מושך אליו מוזיקאים קלאסיים צעירים מהשורה הראשונה, מכל העולם. אילנה ורד, באתר AllMusic (באנגלית) אילנה ורד, באתר MusicBrainz (באנגלית) אילנה ורד, באתר Discogs (באנגלית) אילנה ורד - האתר הרשמי אילנה ורד באתר IMDb עוד על אילנה ורד Aryeh Oron, Ilana Vered (Piano), https://www.bach-cantatas.com/, ‏מרץ 2013 עומרית אביאל, כיתת אמן עם הישראלית שהרימה פסטיבל באיטליה, באתר ישראל היום Ilana Vered - 2017 Southeastern Piano Festival and Arthur Fraser International Piano Competition, sepf.music.sc.edu (באנגלית) Ilana Vered | http://www.musicfestperugia.net (באנגלית אמריקאית) Ilana Vered Archives, Eloquence Classics (באנגלית אמריקאית) http://www.musicfestperugia.net (באנגלית אמריקאית)
וילאייט סוריה

וילאייט סוריה (בטורקית עות'מאנית: ولايت سوريه), המכונה גם וילאייט דמשק, היה מחוז מנהלי מדרגה ראשונה (vilayet) של האימפריה העות'מאנית. בתחילת המאה ה-20, לפי הדיווחים, היה שטח המחוז 24,009 מילים רבועים (62,180 קילומטרים רבועים), בעוד שהתוצאות הראשוניות של מפקד העות'מאנים הראשון משנת 1885 (שפורסמו בשנת 1908) העניקו לאוכלוסייה כמיליון תושבים. הדיוק של נתוני האוכלוסייה נע בין "משוער" ל"השערה בלבד" בהתאם לאזור ממנו נאספו. בשנת 1864 נחקק חוק. החוק המחוזי החדש יושם בדמשק בשנת 1865, והמחוז המתוקן נקרא סורייה / סוריה, המשקף תודעה היסטורית הולכת וגוברת בקרב האינטלקטואלים המקומיים. ירושלים הופרדה משאר הפרובינציה והפכה לסנג'אק עצמאי של ירושלים שדיווח ישירות לאיסטנבול ולא לדמשק. הר הלבנון הפך באופן דומה למוצטאריף שלטון עצמי בשנת 1864. בשנת 1872 נוצר אזור מינהלי חדש, שמרכזו היה במעאן, אך העלויות ליחידה המינהלית החדשה גברו בהרבה על ההכנסות, והוא בוטל בשנה שלאחר מכן. בשנת 1884 הציע מושל דמשק הצעה להקים וילאייט חדש בדרום סוריה, אם כי שום דבר לא יצא מזה. בשנת 1888 הוקם וילאייט ביירות מווילאייט סוריה. במאי 1892 הועלתה הצעה נוספת לממשלה אזורית שבמרכזה מעאן שאושרה באוגוסט. באמצע 1895, מרכז זה המוצטאריף הועבר לכרכ (מוצטאריף של כרכ), וסימן את גבולה הדרומי של השלטון העות'מאני בווילאייט סוריה. החל משנת 1897 חולקה וילאייט סוריה לארבעה סנג'קים: דמשק, חמא, הוראן וכרכ. בירת הווילאייט הייתה דמשק. מפת לבנט העות'מאנית המציגה את וילאייט ביירות ואת הסנג'קים שלה ואת וילאייט סוריה ואת הסנג'קים שלה. 1893 מפת החלוקות המינהליות של אסיה העות'מאנית מפה המציגה את החלוקות המינהליות של האימפריה העות'מאנית בשנת 1899, כולל וילאייט ביירות וסנג'קים שלה ווילאייט סוריה / דמשק וסנג'קים שלה. מדיה וקבצים בנושא וילאייט סוריה בוויקישיתוף Salname-yi Vilâyet-i Suriye ("Yearbook of the Vilayet of Syria"), Syria vilâyet matbaası, Suriye [Syria], 1300 [1882]. in the website of Hathi Trust Digital Library. Geographical Dictionary of the World in the early 20th Century. Asia by A. H. Keane, page 460 The Arabs of the Ottoman Empire, 1516–1918: A Social and Cultural History, pp. 177, 181-182. Rogan, Eugene L. (2002-04-11). Frontiers of the State in the Late Ottoman Empire: Transjordan, 1850–1921. Cambridge University Press. pp. 52–55. ISBN 978-0-521-89223-0. נבדק ב-2013-06-10. Fawaz, Leila Tarazi. An Occasion for War: Civil Conflict in Lebanon and Damascus in 1860. First Encyclopaedia of Islam: 1913–1936, Volume II, p. 909.
חואן פוית

חואן מרקוס פוית (בספרדית: Juan Marcos Foyth; נולד ב-12 בינואר 1998) הוא כדורגלן ארגנטינאי, המשחק בעמדת הבלם בוויאריאל ובנבחרת ארגנטינה. פוית, התחיל את הקריירה שלו במחלקת הנוער של אסטודיאנטס לה פלאטה. פוית, בינואר 2017, פוית חתם על חוזה בקבוצה הבוגרת עד ליוני 2019. ב-19 במרץ 2017, פוית ערך את הופעת הבכורה שלו בקבוצה הבוגרת נגד פטרונטו. ב-30 באוגוסט 2017, פוית חתם בטוטנהאם הוטספר מהפרמייר ליג לחמש שנים תמורת 8 מיליון פאונד. ב-19 בספטמבר, פוית ערך את הופעת הבכורה שלו בקבוצה בניצחון 0–1 נגד בארנסלי במסגרת גביע הליגה האנגלי. ב-3 בנובמבר 2018, פוית ערך את הופעת הבכורה שלו בפרמייר ליג, בניצחון 2–3 נגד וולברהמפטון וונדררס, במהלכה גרם לשני פנדלים עבור וולבס. ב-4 באוקטובר 2020, פוית הושאל לוויאריאל מליגת העל הספרדית. בסיום העונה, חתם על חוזה לחמש שנים במועדון. פוית, שיחק בצעירותו בנבחרת הנוער של ארגנטינה, במדיה רשם 12 הופעות והשתתף עמה בגביע העולם בכדורגל עד גיל 20 בשנת 2017. באוקטובר 2018, פוית זומן לראשונה לסגל נבחרת הבוגרת. ב-16 בנובמבר 2018, פוית ערך את הופעת הבכורה שלו בנבחרת הבוגרת, בניצחון 0–3 נגד מקסיקו. פוית נכלל בסגל הנבחרת לקראת קופה אמריקה 2019, והורחק במשחק על מוקמות 3–4 נגד צ'ילה, בו ניצחה ארגנטינה 1–2. נכלל בסגל נבחרת ארגנטינה בטורניר מונדיאל 2022. ויאריאל הליגה האירופית: 2020/2021 נבחרת ארגנטינה גביע העולם: 2022 מדיה וקבצים בנושא חואן פוית בוויקישיתוף חואן פוית, ברשת החברתית אקס (טוויטר) חואן פוית, באתר Transfermarkt חואן פוית, באתר Soccerway חואן פוית, באתר BDFutbol חואן פוית, באתר WorldFootball.net חואן פוית, באתר National Football Teams חואן פוית, באתר FootballDatabase.eu חואן פוית, באתר ESPN Lista de la Selección Argentina para el Mundial de Qatar 2022 באתר TyC Sports, ‏ 11 בנובמבר 2022 (בספרדית)
ריצ'מונד בואצ'י

ריצ'מונד יאדום בואצ'י (באנגלית: Richmond Yiadom Boakye; נולד ב-28 בינואר 1993 באקרה שבגאנה) הוא כדורגלן גאנאי, המשחק בעמדת החלוץ בסלנגור ובנבחרת גאנה. בואצ'י החל את הקריירה המקצועית שלו בגנואה מהסרייה א', ממנה הושאל לססואולו. בהמשך עבר ליובנטוס, אך לא ערך הופעות במדי הקבוצה הראשונה של המועדון, והושאל ממנו לאלצ'ה הספרדית. בהמשך שיחק בואצ'י באטאלנטה, רודה, לאטינה, הכוכב האדום בלגרד, ג'יאנגסו סונינג וגורניק זאבז'ה. ב-20 ביולי 2021 חתם בואצ'י בבית"ר ירושלים מליגת העל. ב-13 בספטמבר כבש בואצ'י את שער הבכורה בדרבי מול הפועל ירושלים. ב-17 באוגוסט 2022 חתם בואצ'י בלאמיה 1964 היוונית ובינואר 2023 חתם באל-אח'דר מלוב. ב-15 באוגוסט 2012 ערך בואצ'י את הופעת הבכורה שלו בנבחרת גאנה, בתיקו 1-1 נגד נבחרת סין במשחק ידידות. באותו משחק הבקיע גם את שער הבכורה שלו בנבחרת. מדיה וקבצים בנושא ריצ'מונד בואצ'י בוויקישיתוף ריצ'מונד בואצ'י, ברשת החברתית אינסטגרם ריצ'מונד בואצ'י, באתר Transfermarkt ריצ'מונד בואצ'י, באתר Soccerway ריצ'מונד בואצ'י, באתר WorldFootball.net ריצ'מונד בואצ'י, באתר National Football Teams ריצ'מונד בואצ'י, באתר FootballDatabase.eu תומר לוי, ‏ריצ'מונד בואצ'י חתם בבית"ר ירושלים, מו"מ מתקדם עם ניב זריהן, באתר ערוץ הספורט, 21 ביולי 2021
הר צפלין (אנטארקטיקה)

הר צפלין (באנגלית: Mount Zeppelin; נהגה - הר זפלין) הוא הר בחצי האי פפור, באזור חוף דנקו, שבחוף המערבי של חצי האי האנטארקטי, בארץ גרהאם שבאנטארקטיקה. גובהו של ההר 1,265 מטרים מעל פני הים; הר צפלין הוא ההר ה-1,900 בגובהו באנטארקטיקה. ההר ממוקם 4.8 קילומטרים דרומית-מזרחית מנקודת אקנר. ההר ממוקם בין מעבר גרהאם לבין מפרצון ריסס. ההר מתנשא מעל קרחון פודואנה שמצפון לו. ההר מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש. ההר צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957. ההר נסקר על ידי הקרקע על ידי משלחת סקר מטעם סקר שטחי חבות איי פוקלנד בעונת המחקר 1957–1958; המשלחת יצאה אל הסקר מנקודת פורטל שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה. ההר נקרא על שמו של הרוזן פרדיננד פון צפלין, מהנדס אווירונאוטיקה גרמני שפיתח את ספינות הצפלין. שם זה ניתן, בהתאם לשמות אתרים אחרים באזור, הנקראים על שם חלוצים בתחום התעופה. • Damien Gildea, Mountaineering in Antarctica: complete guide: Travel guide הר צפלן באתר הסקר הגאולוגי של ארצות הברית הר צפלין באתר הגאזט האנטארקטי של ממשלת אוסטרליה הר צפלין באתר הגאזט האנטארקטי המשווה SCAR של ממשלת אוסטרליה מפת אזור הר צפלין הר צפלין באתר peakery (מרחקים לאתרים סמוכים) תצלום לוויין של אזור ההר, תוך סימון אתרים נוספים באזור באתר copernix מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי מקור אחר, גובהו של ההר 850 מטרים מעל פני הים מידע על גובה ההר
בית החולים קלווארי

בית חולים קלווארי (באנגלית: Calvary Hospital) הוא בית חולים פרטי ללא כוונת רווח, הממוקם בהובארט, בירת טסמניה שבאוסטרליה. היא הוקמה על ידי החברה הקטנה של מרי, בשנת 1899, בקמפוס סנט ג'ון. בית החולים מעניק טיפול מיוחד בתחומי כירורגיה אורתופדית, אורולוגיה, גינקולוגיה, נוירוכירורגיה, כירורגיית ילדים, כירורגיה פלסטית, כירורגיית כלי דם, קרדיולוגיה, רפואה נשימתית, גסטרואנטרולוגיה, מיילדות, רפואה כללית, רפואה לטיפול קריטי, וטיפול בכאב על ידי מרדימים מומחים. לבית החולים ישנם ארבעה קמפוסים בטסמניה: קמפוס עמק לנה, שנפתח בשנת 1938, קמפוס סנט ג'ון, שהוקם בשנת 1899, קמפוס סנט לוק, שנרכש בשנת 2004 וקמפוס סנט וינסנט, שנפתח בשנת 2005. בבית החולים ישנן 400 מיטות. אתר האינטרנט הרשמי של בית החולים קלווארי About and Executive team at Calvary Lenah Valley Hospital, Calvary Lenah Valley Hospital (באנגלית) About and Executive team at Calvary St John’s Hospital, Calvary St John's Hospital (באנגלית) About and Executive team at Calvary St Luke’s Hospital, Calvary St Luke's Hospital (באנגלית) About and Executive team at Calvary St Vincent’s Hospital, Calvary St Vincent's Hospital (באנגלית) ערך זה הוא קצרמר בנושא רפואה ובנושא מבנים. אתם מוזמנים לתרום לוויקיפדיה ולהרחיב אותו.
1699 בצרפת

שנת 1699 בצרפת הייתה השנה בה ציינה צרפת 712 שנות לאום. מונרך – לואי הארבעה עשר, מלך צרפת 20 בינואר – לואי הארבעה עשר החליט על חוקיה הראשונים של האקדמיה הצרפתית למדעים 11 ביוני – צרפת, אנגליה והולנד מסכימות על תנאי חוזה לונדון (1700), העוסק במלחמת הירושה הספרדית 26 במרץ – הוברט-פרנסואה גרבלו (אנ'), אומן (נפטר ב-1773) 17 באוגוסט – ברנרד דה ז'וסייה (אנ'), חוקר טבע (נפטר ב-1777) 25 באוגוסט – צ'ארלס אטיין לואי קאמי ([[:en:Charles Étienne Louis Camus |אנ']]), מתמטיקאי ומכונאי צרפתי (נפטר ב-1768) 13 באוקטובר – ז'אן קווינאולט, שחקנים ומחזאית (נפטרה ב-1783) 2 בנובמבר – ז'אן-בטיסט סימאון שארדן, צייר צרפתי נודע (נפטר ב-1779) 21 באפריל – ז'אן רסין, אדריכל צרפתי (נולד ב-1639) מדיה וקבצים בנושא 1699 בצרפת בוויקישיתוף
מסרר

מסרר הוא שם משפחה. האם התכוונתם ל... אנרי מסרר (אנ') - נגן עוגב ומלחין צרפתי אסף מסרר – רקדן ומורה בלט רוסי ממוצא יהודי ליטאי. אחיהם של רחל ושולמית רחל מסרר (אנ') - שחקנית תיאטרון וסרטים אילמים רוסייה ממוצא יהודי ליטאי. אחותם של אסף ושולמית שולמית מסרר – בלרינה וכוריאוגרפית רוסיה ממוצא יהודי ליטאי, שהניחה את היסודות לבלט קלאסי ביפן - אחותם של אסף ורחל
פוקר (פירושונים)

האם התכוונתם ל... פוקר – משפחה של משחקי קלפים (ערכים על משחקים ספציפיים מקושרים מערך-האם) פוקר – כינוי בספרות התורנית לכופר, לעיתים גם לכל מי שאינו שומר תורה ומצוות פוקר (תעופה) – חברה הולנדית לייצור כלי טיס ומוצרי חלל, שנקראה על שם מייסדה אנתוני פוקר (ערכים על דגמים ספציפיים מקושרים מערך-האם) שם משפחה אנתוני פוקר – מייסד חברת ייצור כלי-הטיס פוקר שני פוקר – משוררת ישראלית
הר צפלין

האם התכוונתם ל... אנטארקטיקה הר צפלין (אנטארקטיקה) – פסגה בארץ גרהאם שבאנטארקטיקה נורווגיה הר צפלין (נורווגיה) – הר באי בשפיצברגן בארכיפלג איי סבאלברד שבנורווגיה
אנטיביוזה

אנטיביוזה (באנגלית: Antibiosis) היא צורת יחסי גומלין בין אורגניזמים שפוגעת לפחות באחד מהם. במקרים מסוימים האנטיביוזה כלל לא מאפשרת להם להתקיים כשהם סמוכים זה לזה. הפגיעה יכולה להיות ישירה או דרך שינוי תנאי הסביבה. המושג אנטיביוזה קשור למושג אנטגוניזם (אנ') כשהוא משמש בהקשר של אקולוגיה. דוגמה לאנטיביוזה היא אללופתיה (Allelopathy), הפרשת חומרים על ידי מין ביולוגי שמונעים התפתחות של מין אחר. דוגמה נוספת היא פעולתם של מיקרובים גורמי מחלות. תחרות (אקולוגיה) טפילות
אור בלוריאן

אור בלוריאן (נולד ב-7 במרץ 2000) הוא כדורגלן ישראלי המשחק בעמדת הבלם בהפועל באר שבע. בלוריאן נולד בפתח תקווה וגדל במחלקת הנוער של מכבי פתח תקווה. בלוריאן ערך 16 הופעות במדי המועדון בעונת 2019/2020, בה שיחק המועדון בליגה הלאומית. בתום העונה עלה המועדון לליגת העל. ב-30 באוגוסט 2020 ערך בלוריאן את הופעת הבכורה שלו בליגת העל, בניצחון 2-1 על מכבי תל אביב במסגרת המחזור הראשון לעונת 2020/2021. ב-12 בדצמבר הבקיע בלוריאן את שער הבכורה שלו במדי המועדון, בהפסד 3-2 למכבי נתניה במסגרת המחזור העשירי בליגה. בעונת 2020/2021 ערך בלוריאן 36 הופעות ליגה במדי המועדון, בהן הבקיע שער אחד. ב-14 בספטמבר 2022 חתם בלוריאן לארבע שנים בהפועל באר שבע, וב-5 ביולי 2023 עבר לקבוצת הפועל תל אביב בהשאלה וחתם על חוזה לשנה, עם אפשרות לרכישתו בסוף העונה. מגיל 16 שיחק בכל נבחרות הנערים והנוער של ישראל. שימש כקפטן נבחרת ישראל הצעירה עד גיל 21, ולו 11 הופעות במדיה. בלוריאן זומן לסגל נבחרת ישראל הבוגרת לראשונה ב-18 במרץ 2021, לקראת שלושת המשחקים שפתחו את קמפיין מוקדמות מונדיאל 2022. אור בלוריאן, באתר ההתאחדות לכדורגל בישראל אור בלוריאן, באתר Transfermarkt אור בלוריאן, באתר Soccerway אור בלוריאן, באתר WorldFootball.net אור בלוריאן, באתר FootballDatabase.eu איציק כלפי, ‏רשמית: אור בלוריאן חתם בהפועל ת"א בהשאלה, באתר ONE‏, 5 ביולי 2023 https://www.uefa.com/under21/match/2031723--israel-vs-hungary/ יניב טוכמן‏, נבחרת ישראל: וילי רוטנשטיינר פרסם את הסגל, באתר וואלה, 18 במרץ 2021